Legal Document

Category: 290

Text:
8. ΝΟΜΟΘΕΤ. ΔΙΑΤΑΓΜΑ υπ’ αριθ. 404 της 22/23 Αυγ. 1947 Περί ταχυδρομικών επιταγών. Άρθρ.1.-Τα Ταχυδρομεία του Κράτους αναλαμβάνουσι την μεταβίβασιν χρηματικών ποσών δια Ταχυδρομικών ή Τηλεγραφικών Επιταγών, εξαργυρουμένων δια του νομίμως εν τω Κράτει κυκλοφορούντος νομίσματος. Δι’ αποφάσεως του επί των ΤΤΤ Υπουργού ορίζονται εκάστοτε τα Γραφεία άτινα εκτελούσι την υπηρεσίαν επιταγών. Τη μεσολαβήσει των αγροτικών ταχυδρομικών διανομέων επιτρέπεται η έκδοσις και πληρωμή επιταγών. Το ανώτατον όριον εκάστης επιταγής το επιτρεπόμενον όπως εκδίδηται και εξοφλήται τη μεσολαβήσει των αγροτικών διανομέων δύναται ν’ αυξομειούται δι’ αποφάσεως του Υπουργού των ΤΤΤ μετά γνώμην του Συμβουλίου της ΤΤ Εκμεταλλεύσεως. Άρθρ.9.-Εις την παρά τη Γενική Διευθύνσει ΤΤΤ Υ.Δ.Λ.Τ.Ε. ανατίθεται και η μετατροπή εις τραπεζικά γραμμάτια παντός χρηματικού ποσού αποστελλομένου εκ του εξωτερικού δι’ επιταγών, εγγραφομένων εν ειδικοίς καταλόγοις και η αποστολή αυτού δι’ εσωτερικής επιταγής εις το Ταχ. Γραφείον του προορισμού. Δια την έκδοσιν της εσωτερικής επιταγής ουδέν τέλος καταβάλλεται υπό του παραλήπτου. Δι’ αποφάσεως του Υπουργού των ΤΤΤ δύναται ν’ ανατίθεται και εις τα ταχ/μεία του Κράτους η μετατροπή εις το νομίμως κυκλοφορούν νόμισμα παντός ποσού αποστελλομένου δια ταχυδρομικής επιταγής εκ Κράτους, όπερ αποστέλλει τα χρηματικά ποσά δι’ αυτουσίων επιταγών και η πληρωμή της ιδίας επιταγής κατόπιν μετατροπής του ποσού εις τον παραλήπτην. Τα χρησιμοποιούμενα έντυπα δελτία δια την σύνταξιν των μετατρεπομένων τούτων επιταγών ων αποκλειστική γίνεται χρήσις προς τον σκοπόν τούτον παρά της ειρημένης Υ.Δ.Λ.Τ.Ε. κανονίζονται και εκτυπούνται τη φροντίδι της Γενικής Διευθύνσεως Τ.Τ.Τ. Η τοιαύτη μετατροπή γίνεται επί τη βάσει της εκάστοτε εις δραχμάς τιμής του ξένου συναλλάγματος. Η εις δραχμάς τιμή των ξένων νομισμάτων όσον αφορά τας εκδιδομένας δια το Εξωτερικόν επιταγάς ως και τας αφικνουμένας εκ του Εξωτερικού προς πληρωμήν τοιαύτας κανονίζεται εκάστοτε υπό του Γενικού Διευθυντού ΤΤΤ λαμβανομένων υπ’ όψιν των δελτίων της τιμής του συναλλάγματος της Τραπέζης της Ελλάδος και του Χρηματιστηρίου. Άρθρ.10.-Επιτρέπεται εις γραφεία πόλεων εν οις δεν εδρεύουσι Ταμεία η δια χρηματοδεμάτων ταχυδρομική αποστολή ποσών εκ περισσείας επιταγών ως και η υπό γραφείων παρ’ οις εδρεύουν ταμεία εις γραφεία παρ’ οις δεν εδρεύουσι ταμεία χρηματικών ποσών προωρισμένων δια την πληρωμήν επιταγών. Οσάκις η αποστολή του χρηματοδέματος γίνεται σιδηροδρομικώς, δι’ αυτοκινήτου ή αμάξης, ως και δια πεζού ή εφίππου ταχυδρόμου, το δε αποστελλόμενον ποσόν υπερβαίνει το επιτρεπόμενον, όπως αποστέλληται άνευ συνοδείας χωροφυλάκων, τον ταχυδρομικόν σάκκον συνοδεύουσιν είς ή δύο έφιπποι ή πεζοί χωροφύλακες. Τα έξοδα αγωγίων δι’ εκμίσθωσιν ζώων προς χρήσιν των συνοδών χωροφυλάκων οσάκις ούτοι δεν είναι έφιπποι ή η μεταφορά γίνεται δι’ άλλου μεταφορικού μέσου βαρύνουσι τον προϋπολογισμόν της ΤΤΤ Υπηρεσίας. Το ποσόν το επιτρεπόμενον όπως αποστέλληται άνευ συνοδείας χωροφυλάκων δύναται ν’ αυξομειούται εκάστοτε δι’ αποφάσεως του επί των ΤΤΤ Υπουργού. Η ληψοδοσία μετά των Ταμείων, η συσκευασία και ο τρόπος της αποστολής των χρηματοδεμάτων ως και παν σχετικόν προς την εκτέλεσιν της υπηρεσίας ταύτης θα ενεργήται συμφώνως προς τας διατάξεις του από 13.10.1934 Δ/τος «περί δια χρηματοδεμάτων αποστολών» (ΦΕΚ 120/3.12.1934). «Εν τούτοις εις όσα Ταχ. Γραφεία υπηρετούσι πλείονες των δύο Ταχ. υπάλληλοι επιτρέπεται ίνα η σύνθεσις και αποσφράγισις των χρηματοδεμάτων ενεργείται υπό του Προϊσταμένου του Γραφείου παρουσία δύο ταχυδρομικών υπαλλήλων, μη εφαρμοζομένου εν τη περιπτώσει ταύτη του άρθρ. 3 του ως άνω Δ/τος». Η εντός « »διάταξις προσετέθη δια της παρ. 9 άρθρ. 2 Ν.Δ. 4572/1966 (κατωτ. αριθ. 20). (Αντί της σελ. 247) Σελ. 247(α) 305-077 Ταχυδρομικές Επιταγές 22.Γ.η.8 «Τα Γραφεία τα ενεργούντα αναλήψεις και καταθέσεις δια χρηματοδεμάτων ορίζονται δι’ αποφάσεως της Προϊσταμένης αυτών Ταχ. Διευθύνσεως». Η τελευταία εντός « » παράγραφος αντικατεστάθη ως άνω δια της παρ. 9 άρθρ. 2 Ν.Δ. 4572/ 1966 (κατωτ. αριθ. 20). Άρθρ.11.-Τας εξωτερικάς επιταγάς και την υπηρεσίαν αυτών διέπουν η εκάστοτε ισχύουσα διεθνής σύμβασις και ιδιαίτεραι συμφωνίαι. Άρθρ.12.-Το Δημόσιον ουδεμίαν υπέχει ευθύνην δια την μη έγκαιρον εξαργύρωσιν των ταχ. επιταγών οι υπόλογοι όμως διαχειρισταί επιταγών ευθύνονται δια πάσαν κακήν πληρωμήν επιταγών. Άρθρ.13.-Αι τυχόν χρηματικαί ανωμαλίαι αίτινες ήθελον προκύψει εις τους λογ/σμούς των υπολόγων διαχειριστών ταχ. επιταγών είτε εξ εσφαλμένης μεταβιβάσεως του ποσού τηλεγραφικής επιταγής, είτε εκ κακής ενεργείας εις την εν γένει υπηρεσίαν επιταγών, είτε λόγω λήξεως του οικείου οικον. έτους, ουχί εξ υπαιτιότητος του οικείου υπολόγου ή άλλου υπαλλήλου, δύναται δι’ αποφάσεως του Υπουργού ΤΤΤ επί τη βάσει ητιολογημένης εκθέσεως της Υ.Δ.Λ.Τ.Ε. να τακτοποιώνται δι’ εκδόσεως χρημ. εντάλματος επ’ ονόματι του οικείου Διευθυντού αναγραφομένης προς τούτο κατ’ έτος εις τον προϋπολογισμόν του Υπ. ΤΤΤ ειδικής πιστώσεως ουχί ανωτέρας των 500.000 μετά προηγουμένην διοικητικήν εξακρίβωσιν περί του αδυνάτου της τακτοποιήσεως των ανωμαλιών τούτων κατά τας σχετικάς διατάξεις του παρόντος Νόμου ή καθ’ οιονδήποτε άλλον τρόπον. Άρθρ.14.-Απαγορεύεται η υπό των υπολόγων επιταγών διάθεσις των εξ επιταγών εισπράξεων εις πληρωμήν χρηματικών ενταλμάτων, μισθών, μισθώματα ταχ. εργολάβων ή οιωνδήποτε άλλων εξόδων της ταχυδρομικής, τηλεγραφικής ή άλλης υπηρεσίας ο παραβάτης επισύρει κατ’ αυτού, εκτός των υπό του ποινικού Νόμου και του Νόμου περί Δημοσίου Λογιστικού επιβαλλομένων δια την παράβασιν ταύτην ποινών και πειθαρχικήν ποινήν. Εξαιρετικώς οι διαχειρισταί των επιταγών οι μετακινούμενοι εκτός της έδρας αυτών προς ανάληψιν χρημάτων παρά των Δημοσίων Ταμείων δια πληρωμήν επιταγών ή προς κατάθεσιν περισσείας εισπράξεων εξ επιταγών, δύνανται να αποσύρωσι προσωρινώς και μέχρις εξοφλήσεως του οικείου χρηματικού εντάλματος δι’ οδοιπορικά αυτών έξοδα χρηματικόν Σελ. 248(α) 305-078 ποσόν, όπερ εκάστοτε καθορίζεται δι’ αποφάσεως του επί των ΤΤΤ Υπουργού. Άρθρ.15.-Το Ν.Δ. της 18.9.1926 «περί Ταχ. Επιταγών» κυρωθέν υπό του Νόμ. 3500 της 23.3.1928, το άρθρ. 2 του Ν.Δ. υπ’ αριθ. 2143 της 5.2.1943 «περί τροποποιήσεως διατάξεών τινων περί Ταχ. Ενσήμων και Ταχ. Επιταγών» και ο Νόμ. 1308/ 28.2.44 «περί Ταχ. Επιταγών» καταργούνται ως επίσης καταργείται και πάσα διάταξις αντικειμένη εις τον παρόντα Νόμον. 22.Γ.η.8 Ταχυδρομικές Επιταγές Άρθρ.2.-Αι Ταχυδρομικαί Επιταγαί είναι ονομαστικαί και δεν δύνανται να μεταβιβασθώσι δι’ οπισθογραφήσεως, ουδ’ υπόκεινται εις κατάσχεσιν. Τα τέλη εκδόσεως των ταχ. επιταγών προκαταβάλλονται κατά την αποστολήν δια γραμματοσήμου ή και τοις μετρητοίς, καθ’ α δύναται να ορίση απόφασις του Υπουργού ΤΤΤ και ορίζονται ομοιομόρφως είτε από πόλεως εις πόλιν, είτε εντός της αυτής πόλεως διευθύνονται. (Εξαιρετικώς τα τέλη των επιταγών δι’ ων αποστέλλονται μισθοί και λοιπαί αποδοχαί οργάνων της αγροτικής ασφαλείας καταβάλλονται υπ’ αυτών κατά την εξόφλησιν της επιταγής.) Η κατά την ανωτέρω παρ. 2 εξαίρεσις από της αρχής περί προκαταβολής των τελών εκδόσεως των ταχυδρομικών επιταγών, δι’ ων αποστέλλονται μισθοί και λοιπαί αποδοχαί οργάνων της αγροτικής ασφαλείας, κατηργήθη δια της παρ. 2 άρθρ. 2 Ν.Δ. 4572/1966 (κατωτ. αριθ. 20). Τα τέλη των επιταγών ως και το ανώτατον όριον ποσών εκάστης επιταγής, το τέλος της κατ’ οίκον πληρωμής, αιτήσεων αναστολής πληρωμής, αλλαγής διευθύνσεως ή μεταβολής της όλης επιγραφής ή αλλαγής γραφείου προορισμού, αιτήσεων πληροφοριών καθορίζονται εκάστοτε δια κοινής αποφάσεως των Υπουργών των Οικονομικών και ΤΤΤ. Απαγορεύεται η έκδοσις επιταγών δια ποσά κατώτερα της δραχμής. Αι ατελείς επιταγαί εκδίδονται δι’ απεριόριστον ποσόν. Πάσαι κατά την δημοσίευσιν του παρόντος υφιστάμεναι εξ οιουδήποτε Νόμου ή Δ/τος ατέλειαι επιταγών παραμένουν εν ισχύϊ. Ατέλεια εις ταχ. επιταγάς δύναται να χορηγήται εφεξής δια κοινής αποφάσεως των Υπουργών Οικονομικών και ΤΤΤ, μετά σύμφωνον γνώμην του Συμβουλίου της ΤΤΤ Εκμεταλλεύσεως.  «Αι ταχυδρομικαί επιταγαί συντάσσονται επί ειδικών εντύπων δελτίων χορηγουμένων υπό της Ταχυδρομικής Υπηρεσίας δωρεάν. Επιτρέπεται η έκδοσις επιταγών και επί εντύπων δελτίων ιδιωτικής κατασκευής πανομοιοτύπων προς τα υπό της Ταχ. Υπηρεσίας εκτυπούμενα». Η παρ. 9 αντικατεστάθη ως άνω δια της παρ. 3 άρθρ. 2 Ν.Δ. 4572/1966 (κατωτ. αριθ. 20). (Η αξία των δελτίων δεν υπολογίζεται προς συμπλήρωσιν του τέλους εκδόσεως των επιταγών.) Η εντός ( ) τελευταία παράγραφος διεγράφη δια της παρ. 4 άρθρ. 2 Ν.Δ. 4572/1966 (κατωτ. αριθ. 20). Άρθρ.3.-Αι επιταγαί συμπληρούνται εν τω Ταχ. Καταστήματι, πλην της περιπτώσεως της μεσολαβήσεως των αγροτικών διανομέων, κατά τας νομίμους διατυπώσεις και τας οδηγίας της ταχ. υπηρεσία, υπό του αποστολέως ή του εκδίδοντος γραφείου. Διαβιβάζονται δια της ταχ. υπηρεσίας αποκλειστικώς, εις δε τον αποστολέα δίδεται μόνον απόδειξις κατά τους κεκανονισμένους τύπους υπογεγραμμένη υπό του αρμοδίου υπαλλήλου περί του υπ’ αυτού προς αποστολήν καταβληθέντος ποσού. Αι επιταγαί δύνανται να πληρώνωνται κατ’ οίκον, δια των διανομέων των ασχολουμένων με την διανομήν της αλληλογραφίας και εφ’ όσον δεν υπάρχει δήλωσις του παραλήπτου, επιθυμούντος όπως η εξόφλησις γίνεται εις το Ταχ. Γραφείον. Δια τας τοιαύτας επιταγάς καταβάλλεται υπό του παραλήπτου το καθωρισμένον τέλος δια γραμματοσήμου επικολλωμένου όπισθεν της επιταγής κατά την εξόφλησιν. Το τέλος τούτο δύναται ν’ αυξομειούται εκάστοτε δια κοινής αποφάσεως των Υπουργών Οικονομικών και ΤΤΤ. Η ανάθεσις της υπηρεσίας της κατ’ οίκον πληρωμής επιταγών εις Ταχ. Γραφεία ενεργείται δι’ αποφάσεως του επί των ΤΤΤ Υπουργού. Δια την υπηρεσίαν της κατ’ οίκον πληρωμής των επιταγών δύνανται εις Γραφεία έχοντα μεγάλην κίνησιν, να ορισθώσι δια διαταγής του Γεν. Διευθυντού ΤΤΤ, ειδικοί διανομείς εκ των υπέρ την πενταετίαν διατελούντων εν τη ταχ/κή υπηρεσία, εάν ούτοι ουδέποτε ετιμωρήθησαν κατά τον χρόνον της υπηρεσίας των δια προστίμου επί παραλείψει περί την επίδοσιν ή απώλειαν ταχ/κών αποστολών, αντικαθίσταται δε εκάστοτε δι’ αποφάσεως του Γεν. Διευθυντού ΤΤΤ. Αι υπό των αγροτικών διανομέων πληρωνόμεναι επιταγαί   θεωρούνται   ως    πληρωνόμεναι (Αντί της σελ. 243) Σελ. 243(α) 305-073 Ταχυδρομικές Επιταγές 22.Γ.η.8 κατ’ οίκον, επικολλωμένου όπισθεν αυτών κατά την εξόφλησιν του κεκανονισμένου γραμματοσήμου. Ο παραλήπτης επιταγής μη προωρισμένης να εξοφληθή κατ’ οίκον ειδοποιείται υπό του Γραφείου του προορισμού δι’ ειδικού ειδοποιητηρίου. Άρθρ.4.-«Εις περίπτωσιν, εξ οιασδήποτε αιτίας απωλείας επιταγής, βεβαιουμένης προσηκόντως υπό της Ταχυδρομικής Υπηρεσίας, εκδίδεται οίκοθεν ή τη αιτήσει του αποστολέως νέα ατελής τοιαύτη-δευτέρα επιταγή. Η έκδοσις ταύτης ενεργείται είτε υπό της Κεντρικής Υπηρεσίας, είτε υπό της οικείας Ταχυδρομικής Διευθύνσεως». Το άρθρ. 4 αντικατεστάθη ως άνω δια της παρ. 5 άρθρ. 2 Ν.Δ. 4572/1966 (κατωτ. αριθ. 20) Άρθρ.5.-Αι ταχυδρομικαί επιταγαί ισχύουσιν επί τρεις μήνας, αρχομένης από της 1ης του μηνός του επομένου της εκδόσεώς των. Αι επιταγαί θα παραμένωσιν εις το ΤΤΤ Γραφείον του προορισμού επί δίμηνον αρχόμενον από της 1ης του αμέσως επομένου μηνός από της εκδόσεώς των, αι τυχόν μη εξοφλούμεναι εντός του ανωτέρω διμήνου χρονικού διαστήματος εις τους παραλήπτας, επιστρέφονται υπό του Γραφείου του προορισμού την 1ην του τρίτου μηνός εις το ΤΤΤ Γραφείον της εκδόσεως, ίνα εξοφληθώσιν υπ’ αυτού εις τους αποστολείς των. Όσαι τυχόν δεν εξοφληθώσιν υπό του Γραφείου της εκδόσεως εις τους αποστολείς των εντός του τρίτου μηνός της ισχύος των υποβάλλονται υπ’ αυτού ως εκπρόθεσμοι εις το Υπουργείον ΤΤΤ προς θεώρησιν. Η διάρκεια της ισχύος των υπό του Υπουργείου θεωρουμένων ως άνω επιταγών είναι ωσαύτως τρίμηνος, αρχομένη από της 1ης του αμέσως επομένου μηνός της θεωρήσεώς των μετά την παρέλευσιν του οποίου υποβάλλονται εις το Υπουργείον ως αζήτητοι. Η ισχύς των επιταγών δύναται δι’ αποφάσεως του Υπουργού των ΤΤΤ ν’ αυξομειούται. Η θεώρησις των εκπροθέσμων επιταγών εις ουδέν υπόκειται τέλος. Ο αποστολεύς της επιταγής δικαιούται να αιτήσηται την αλλαγήν της διευθύνσεως ή την μεταβολήν της όλης επιγραφής της εκδοθείσης επιταγής. Τας αλλαγάς ταύτας ενεργεί το Γραφείον του προορισμού άμα τη λήψει της αιτήσεως υπογεγραμμένης υπό του αποστολέως. Επίσης ο αποστολεύς ή ο παραλήπτης δύνανται να αιτήσωνται την αλλαγήν του Γραφείου του προορισμού επιταγής τινος επί τη καταβολή του κεκανονισμένου τέλους εισπραττομένου δια γραμματοσήμου επικολλωμένου επί της αιτήσεως. Η καταβολή του τέλους τούτου επαναλαμβάνεται οσάκις ήθελε ζητηθή δια Σελ. 244(α) 305-074   την αυτήν επιταγήν νέα αλλαγή του Γραφείου προορισμού. Ο αποστολεύς επίσης δύναται να ζητήση την μη πληρωμήν εις τον παραλήπτην της εκδοθείσης επιταγής, καταβάλλων το κεκανονισμένον τέλος εις γραμματόσημον επικολλώμενον επί του οικείου εντύπου. Εάν η περί τούτου ειδοποίσησις ζητήται να γίνη τελεγραφικώς, συμπροκαταβάλλεται εις μετρητά και το τέλος του προκαλουμένου τηλ/ματος. Αι επιταγαί ων η εξαργύρωσις ή η επιστροφή του αντιτίμου δεν ήθελεν απαιτηθή εντός δύο ετών, παραγράφονται προς όφελος του Ταμείου Αλληλοβοηθείας Βοηθητικού Προσωπικού ΤΤΤ, το δε υπ’ αυτών αντιπροσωπευόμενον ποσόν περιέρχεται εις το Ταμείον τούτο ως πόρος αυτού. Η διετία άρχεται από της λήξεως του οικονομικού έτους, εντός του οποίου εξεδόθη η επιταγή και μετά προηγουμένην επί αποδείξει ειδοποίησιν του αποστολέως περί μη εξαργυρώσεως της επιταγής. Κατά την εξόφλησιν των τοιούτων επιταγών δεν εφαρμόζονται αι σχετικαί διατάξεις περί εξοφλήσεως ταχ. επιταγών. Τα Δημόσια Ταμεία χορηγούσιν εις τα ΤΤΤ Γραφεία τα αναγκαιούντα εκάστοτε ποσά προς εξόφλησιν των επιταγών, τα αναλαμβανόμενα υπό των ΤΤΤ Γραφείων παρά των Δημ. Ταμείων χρηματικά ποσά, καθορίζονται εκάστοτε δια κοινής αποφάσεως των Υπουργών Οικονομικών και ΤΤΤ. Άρθρ.6.-Αι επιταγαί εξοφλούνται προσωπικώς υπό του παραλήπτου, υποχρεουμένου να αποδείξη την ταυτότητά του, τη αιτήσει του επί των επιταγών υπαλλήλου δια παντός νομίμου μέσου. Επιτρέπεται η εξόφλησις επιταγών υπό τρίτου δυνάμει επισήμου πληρεξουσίου. Επιτρέπεται ωσαύτως η εξόφλησις επιταγών υπό τρίτου δυνάμει ιδιωτικού πληρεξουσίου, συντασσομένου επί χαρτοσήμου κατά τον Νόμον, εν ω δέον να επικυρούται η υπογραφή του εντολέως εν μεν ταις πόλεσιν υπό του οικείου Δημάρχου, ή υπό του οικείου Αστυνομικού Τμήματος, εν δε ταις κωμοπόλεσι και χωρίοις υπό του Προέδρου της Κοινότητος. Εάν ο εντολεύς είναι αγράμματος και εφ’ όσον το ποσόν της επιταγής δεν είναι μείζον του ποσού του προς αγραμμάτους καταβαλλομένου άνευ συμβολαιογραφικής πράξεως, το πληρεξούσιον θα υπογράφωσι δύο ευϋπόληπτοι φερέγγυοι μάρτυρες ων η υπογραφή θα κυρούται υπό των ειρημένων αρχών κατά τας ως άνω διακρίσεις παρόντος και του εντολέως, γενομένης μνείας περί τούτου, εν τη επικυρώσει. 22.Γ.η.8 Ταχυδρομικές Επιταγές Δυνάμει του άρθρ. 1 Β.Δ. 123/1967 (κατωτ. αριθ. 21) η υπό των ανωτέρω εδαφ. 3 και 4 προβλεπομένη επικύρωσις της υπογραφής του εντολέως-παραλήπτου και των μαρτύρων αντιστοίχως, δύναται να ενεργήται παρ’ οιασδήποτε Δημοσίας Αρχής (Πολιτικής, Αστυνομικής, Στρατιωτικής) ως και Δημοτικής ή Κοινοτικής τοιαύτης. Εξαιρετικώς οσάκις οι δικαιούχοι των επιταγών, ων το ποσόν δεν υπερβαίνει τας είκοσι χιλιάδας δραχμάς, είναι στρατιωτικοί, υπηρετούντες και ευρισκόμενοι εις Σώματα και σχηματισμούς εδρεύοντας μακράν της έδρας του ΤΤΤ Γραφείου παρ’ ω λειτουργεί υπηρεσία επιταγών, επιτρέπεται όπως η υπογραφή του εντολέως εν τοις ιδιωτικοίς πληρεξουσίοις επικυρούται υπό του Διοικητού του οικείου σώματος ή του σχηματισμού, υπευθύνου δια την επικύρωσιν. Εάν ο εντολεύς στρατιωτικός είναι αγράμματος εις την άνω περίπτωσιν, το πληρεξούσιον θα υπογράφωσιν είς Αξιωματικός και είς Υπαξιωματικός μετά μνείας των βαθμών των, ως μάρτυρες, της υπογραφής τούτων επικυρουμένης υπό του Διοικητού του σώματος ή του σχηματισμού, παρόντος και του εντολέως γενομένης περί τούτου μνείας εν τη επικυρώσει. H ταυτότης των στρατιωτικών πιστοποιείται δι’ εγγράφου της Διοικήσεως του Σώματος εις ο ανήκουσι, συντασσομένου εφ’ απλού χάρτου. Δι’ ομοίου εφ’ απλού εγγράφου, προσυπογεγραμμένου και υπό του Διοικητού του Σώματος ή του Σχηματισμού, δύναται πας οπλίτης να εξοφλήση την επιταγήν δια τρίτου, εάν το ποσόν της επιταγής δεν υπερβαίνη τας δέκα χιλιάδας δραχμάς. Τα ανωτέρω ποσά αυξομειούνται εκάστοτε δι’ αποφάσεως του επί των ΤΤΤ Υπουργού. Εάν ο παραλήπτης επιταγής δηλώση άγνοιαν γραμμάτων ή αδυνατεί να υπογράψη την εξόφλησιν ταύτης διενεργείται η προς αυτόν εξόφλησις ενώπιον δύο φερεγγύων και γνωστών εις το Ταχ. Γραφείον της πληρωμής μαρτύρων, οι οποίοι υπογράφουσιν αντί του παραλήπτου γενομένης μνείας περί τούτου εν τη εξοφλουμένη επιταγή εφ’ όσον το ποσόν της επιταγής δεν υπερβαίνει το επιτρεπόμενον προς εξόφλησιν προς αγραμμάτους άνευ συμβολαιογραφικής πράξεως. Επιταγαί ποσών άνω του επιτρεπομένου, εξοφλούνται δι’ ειδικής συμβολαιογραφικής πράξεως, αντίγραφον δε ταύτης προσαρτάται εις το σώμα της επιταγής. Το ανώτερον όριον ποσού εκάστης επιταγής όπερ επιτρέπεται να εξοφλήται προς αγραμμάτους άνευ συμβολαιογραφικής πράξεως δύναται ν’ αυξομειούται δι’ αποφάσεως του επί των ΤΤΤ Υπουργού. Εκ των πληρεξουσίων τα μεν ειδικά προσαρτώνται επί των επιταγών τα γενικά κατατίθενται εις το Γραφείον ΤΤΤ πληρωμής (και ισχύουν μέχρι τέλους του οικονομικού έτους). Δυνάμει της παρ. 6 άρθρ. 2 Ν.Δ. 4572/1966 (κατωτ. αριθ. 20) τα γενικά συμβολαιογραφικά πληρεξούσια ισχύουν μέχρι τυχόν ανακλήσεώς των ή θανάτου του εξουσιοδοτούντος καταργουμένης της ανωτέρω διατάξεως περί περιωρισμένης χρονικής ισχύος τούτων. Επιταγαί προς μοναχούς με μόνον το Μοναχικόν όνομα εξοφλούνται υπ’ αυτών επί τη προσαγωγή βεβαιώσεως περί της ταυτότητός των του ηγουμένου ή της ηγουμένης της Μονής εις ην μονάζουσιν. Επιταγαί προς φρενοπαθείς ή πάσχοντας εκ Λοιμωδών νόσων, επιτρέπεται ίνα εξαργυρώνται και μόνον υπό των Διευθυντών ή Διαχειριστών των Ιδρυμάτων ένθα νοσηλεύονται. Η εξόφλησις των επιταγών τούτων ενεργείται και κατ’ ευθείαν προς τους παραλήπτας, πάντως όμως ενώπιον του Διευθυντού ή Διαχειριστού του Ιδρύματος όστις προσυπογράφει απαραιτήτως κατά την εξόφλησιν. Η επ’ ονόματι Νομικών Προσώπων, Σωματείων, Εμπορικών Εταιρειών, Εμπορικών Επωνυμιών (firma) ευαγών οίκων και εν γένει παρομοίων Ιδρυμάτων, εξόφλησις των επιταγών γίνεται υπό των Διευθυντών Προέδρων, Διαχειριστών ή Συνεταίρων εξουσιοδοτημένων δι’ εγγράφου συντασσομένου υπό των αποτελούντων την Διοίκησιν ενός εκάστου των ως άνω ιδρυμάτων. Αι εξουσιοδοτήσεις αύται χαρτοσημαίνονται με χαρτόσημον αιτήσεως (και ισχύουν μέχρι τέλους του Οικονομικού έτους της καταθέσεώς των.) Δυνάμει του άρθρ. 2 Β.Δ. 123/1967 (κατωτ. αριθ. 21) αι κατά το ανωτέρω εδαφ. 16 εξουσιοδοτήσεις ισχύουν, εάν δεν ορίζεται άλλως εν τω συστατικώ τούτων εγγράφω ή τω καταστατικώ, μέχρις ανακλήσεώς των ή θανάτου του εξουσιοδοτουμένου. Επιταγαί προς ανηλίκους, προς απηγορευμένους ή προς πρόσωπα διατελούντα υπό κηδεμονίαν, δικαστικόν αντιλήπτορα, ή προσωρινόν διαχειριστήν, πληρώνονται κανονικώς προς τους επιγραφομένους παραλήπτας εξοφλούντας ταύτας. Των επιταγών τούτων η πληρωμή δέον να ενεργήται κατόπιν διαταγής της οικείας Διευθύνσεως του Υπουργείου των Τ.Τ.Τ. εις τον κηδεμόνα επίτροπον, δικαστικόν αντιλήπτορα ή προσωρινόν διαχειριστήν της περιουσίας του παραλήπτου, εάν ούτοι δι’ αιτήσεώς των ήθελον ζητήσει την πληρωμήν των επιταγών εις αυτούς, προσάγοντες επίσημα έγγραφα βεβαιούντα την ιδιότητά των. Αι προς νομίμως απηγορευμένους λόγω ποινής επιταγαί εξοφλούνται υπ’ αυτών τούτων των παραληπτών. (Αντί της σελ. 245) Σελ. 245(α) 305-075 Ταχυδρομικές Επιταγές 22.Γ.η.8 Διαταγή της Γενικής Διευθύνσεως των ΤΤΤ αναστέλλεται η πληρωμή επιταγής προς κηρυχθέντας εις κατάστασιν πτωχεύσεως δι’ αποφάσεως Δικαστηρίου Πρωτοδικών και ερωτάται ο αποστολεύς ή οι κληρονόμοι του περί της διαθέσεως του ποσού αυτής κατόπιν αιτήσεως του συνδίκου της πτωχεύσεως συνυποβάλλοντος και τα νόμιμα δικαιολογητικά. Ωσαύτως διαταγή της Γενικής Διευθύνσεως ΤΤΤ αναστέλλεται η πληρωμή επιταγών δι’ ων αποστέλλονται ποσά προερχόμενα κατά βασίμους ενδείξεις εκ σφετερισμού χρημάτων ή ειδών του Δημοσίου και κανονίζεται η περαιτέρω διαχείρισις αυτών. Εάν τις εκ κακής εξοφλήσεως επιταγής ή διπλής πληρωμής ή εξ οιουδήποτε άλλου λόγου έλαβεν αχρεωστήτως ποσόν ανώτερον εκείνου όπερ εδικαιούτο ή ποσόν όπερ ουδόλως εδικαιούτο, υποχρεούται εις την επιστροφήν αυτού, άλλως το ποσόν τούτο εισπράττεται δυνάμει του Νόμ. ΑΡΝΔ΄ «περί εισπράξεως δημοσίων εσόδων». Αι επιταγαί προς αποβιώσαντας δεν πληρώνονται εις τους κληρονόμους αυτών, αλλ’ επιστρέφονται αμέσως ίνα εξοφληθώσιν εις τον αποστολέα ή τους κληρονόμους αυτού. Οι βεβαιούντες ως εκ της υπηρεσίας των την ταυτότητα δικαιούχου ταχ. επιταγής συνήθους ή στρατιωτικής ως και οι μάρτυρες προσυπογράφοντες κατά την εξόφλησιν τοιαύτης επιταγής καθίστανται και ούτοι υπεύθυνοι δια την τοιαύτην βεβαίωσιν και υποχρεούνται όπως καταβάλωσιν το ποσόν της επιταγής εάν, συνεπεία κακής βεβαιώσεως της ταυτότητος η επιταγή εξαργυρωθή εις τρίτον μη δικαιούχον πρόσωπον. Εν περιπτώσει δε αρνήσεως τούτων όπως καταβάλωσι το ποσόν, επιτρέπεται να επιδιωχθή η είσπραξις αυτού, δυνάμει του Νόμ. ΑΡΝΔ΄ «περί εισπράξεως Δημοσίων εσόδων». Η ισχύς της παρούσης διατάξεως ανατρέχει επί πασών των κατά την δημοσίευσιν του παρόντος εκκρεμών εκ της τοιαύτης κακής βεβαιώσεως πληρωμών επιταγών. Άρθρ.7.-«Παρά τοις Β΄ και Γ΄ τάξεως Ταχ. Γραφείοις η διαχείρισις των επιταγών ως και του Ταμιευτηρίου διεξάγεται υπό του προϊσταμένου των Γραφείων τούτων. Εις εξαιρετικάς περιπτώσεις αι Υπηρεσίαι αύται δύνανται να ανατίθηνται και εις υπαλλήλους Β΄ κατηγορίας κατόπιν προτάσεως της οικείας Ταχ. Διευθύνσεως περί της καταλληλότητός των. Εις τα Α΄ τάξεως Ταχ. Γραφεία και άνω δύναται δι’ αποφάσεως του Υπουργού επί των Συγκοινωνιών ή του Γενικού Διευθυντού Ταχυδρομείων Σελ. 246(α) 305-076  ν’ ανατίθηται αποκλειστικώς η διαχείρισις των επιταγών, εις ένα ή πλείονας υπολόγους, ταχ. υπαλλήλους Α΄ κατηγορίας μέχρι και του 4ου βαθμού, ως και εις ιδίους Ταμίας εισπράξεων και πληρωμών ταχ. υπαλλήλους Α΄ κατηγορίας εξαρτωμένους διαχειριστικώς από οριζόμενον δι’ ιδίας αποφάσεως Κεντρικόν διαχειριστήν, όστις δύναται να είναι είς εκ των Ταμιών». Τα ανωτέρω εντός « » ετέθησαν εις αντικατάστασιν των έξ πρώτων παραγράφων δια της παρ. 7 άρθρ. 2 Ν.Δ. 4572/1966 (κατωτ. αριθ. 20). Μέχρις αναλήψεως διαχειρίσεώς τινος υπό τακτικού διαχειριστού ή κωλυομένου οπωσδήποτε του τοιούτου, ο Προϊστάμενος του οικείου γραφείου δύναται ν’ αναθέτη υπ’ ευθύνην του την προσωρινήν διεξαγωγήν των διαχειρίσεων επιταγών και Ταμιευτηρίου εις υπάλληλον της εκλογής του ή και ν’ αναλάβη προσωρινώς αυτός ούτος ταύτας. Εξαιρετικώς εν ελλείψει ΤΤΤ υπαλλήλων διαχειρισταί των Σ.Τ. Γραφείων δύνανται να τοποθετώνται υπηρετούντες εις το στράτευμα υπάλληλοι Νομικών Προσώπων ή Τραπεζιτικοί προτεινόμενοι υπό της Σ.Τ.Υ. Άρθρ.8.(-Οι διαχειρισταί των Γραφείων υποχρεούνται να καταβάλλωσιν εγγύησιν εις μετρητά ή ομολογίας Εθνικών δανείων ή προσωπικήν ή κτηματικήν τοιαύτην ποσού διπλασίου της χρηματικής διδομένης παρ’ αξιοχρέου προσώπου, εγκρίσει του Γενικού Διευθυντού ΤΤΤ συντασσομένου δια πάσαν εγγύησιν συμβολαίου ενώπιον Συμβολαιογράφου. Η εγγύησις των διαχειριστών ορίζεται ως εξής: 5.000 δραχμάς δια τους παρά τω Κεντρικώ Ταχ. Αθηνών και του Ταχ/μείου Θεσσαλονίκης διαχειριστάς ΤΤΤ Διευθυντάς. 3.000 δραχμάς δια τους παρά τοις Ταχυδρομείοις και παρά τοις Κεντρικοίς ΤΤΤ Γραφείοις διαχειριστάς ως και τους παρά τω Κεντρ. Ταχ. Αθηνών και τω Ταχυδρομείω Θεσσαλονίκης ταμίας εισπράξεων και πληρωμών ταχ. επιταγών Εσωτερικού και Εξωτερικού. 2.000 δραχμάς δια τους παρά τοις ΤΤΤ Γραφείοις α΄ τάξεως και Τμηματικοίς τοιούτοις. 1.500 δραχμάς δια τους παρά τοις ΤΤΤ Γραφείοις β΄ τάξεως και Τμηματικοίς τοιούτοις. 1.000 δραχμάς δια τους παρά τοις ΤΤΤ Γραφείοις γ΄ τάξεως και Τμηματικοίς τοιούτοις, τους διανομείς τους ενεργούντας την οίκοι πληρωμήν επιταγών και τους αγροτικούς διανομείς τους ενεργούντας την υπηρεσίαν επιταγών. 22.Γ.η.8 Ταχυδρομικές Επιταγές Τα υπό των διαχειριστών κατατιθέμενα ποσά ως εγγύησις αυξομειούνται εκάστοτε δι’ αποφάσεως των Υπουργών Οικονομικών και ΤΤΤ. Διαχειρισταί έχοντες διαχειρίσεις πλείονας της μιας καταβάλλουσιν εγγύησιν δια την μίαν εξ αυτών την απαιτούσαν την μεγαλυτέραν εγγύησιν. Επιτρέπεται τη εγκρίσει της οικείας Περιφερ. ΤΤΤ Διευθύνσεως η εις μηνιαίας δόσεις τμηματική κατάθεσις της εγγυήσεως των διαχειριστών. Επίσης επιτρέπεται δι’ αποφάσεως του επί των ΤΤΤ Υπουργού συμπλήρωσις του ποσού της εγγυήσεως δια μηνιαίων εκ του μισθού του υποχρέου κρατήσεων. Η εγγύησις των υπολόγων διαχειριστών δύναται να επιστραφή μετά την εκδίκασιν των λογ/σμών των Γραφείων παρ’ οις ούτοι διατελούσιν υπόλογοι διαχειρισταί. Η εγγύησις των διανομέων της κατ’ οίκον πληρωμής επιταγών και των αγροτικών τοιούτων, επιστρέφεται άμα τη υπό του Υπουργείου των ΤΤΤ εξελέγξει των λογ/σμών των οικείων διαχειριστών επιταγών υφ’ ους υπηρέτησαν ούτοι). Αι διατάξεις των ανωτέρω παρ. 1-8 δι’ ων επιβάλλεται υποχρέωσις εις τους εν αυταίς υπολόγους προς καταβολήν εγγυήσεως κατηργήθησαν δια της παρ. 8 άρθρ. 2 Ν.Δ. 4572/1966 (κατωτ. αριθ. 20) των εν λόγω υπολόγων μη υποχρεουμένων εφεξής εις τοιαύτην καταβολήν επιστρεφομένων των καταβληθεισών μέχρι τούδε εγγυήσεων. Οι ως άνω υπόλογοι διαχειρισταί υπόκεινται ως διαχειρισταί Δημοσίων χρημάτων εις απάσας τας περί δημοσίων υπόλόγων ισχυούσας διατάξεις και δίδουσι λόγον της διαχειρίσεώς των εις το Υπουργείον των ΤΤΤ και εις το Ελεγκτικόν Συνέδριον. Το χρηματικόν υπόλοιπον του Ταμείου των επιταγών εφόσον δεν υπάρχουσιν επιταγαί προς εξόφλησιν κανονίζεται δια διαταγής της Γεν. Διευθύνσεως ΤΤΤ αναλόγως προς την κίνησιν και τας ανάγκας του Γραφείου.